جە پەېامێۋە نوېسېاو  ھام سەرۊکاېەتی دەسەو ۋێڕاۋەبەری کەجەکەینە ئامان (٧٧)ەمېن ساڵۋەگەرو کۊمارو کورڎی  " مەھاباد " یما تێپەڕ کەرڎ . کۊمارو کورڎی  " مەھاباد" ی کە جە لاېەن و قازی محەمەڎی و ھەڤاڵاشۊ مەرزېارە ، ئارۊېچ پۍ گەلو کورڎسانی خۊتان مەعناو بەھێوە گۊرەن . گەلو کورڎی حەجگېز ئا کەسۍ کە جە پاو ئازاڎی و ئەرەمەرزېاو پارێزناو کۊمارو " مەھاباد " ینە ئەرەکۊشێ و قوربانېشا دا ، بە تاېبەت قازی محەمەڎو ھامڕاکاش جە ۋېر مەکەرۊ ، ۋەردەوام ېاڎشا کەرۊۋە .
پەېامەکەنە ئامان ، جە ئاکامو سېاسەت و بەرژەوەنڎی پەرسانەو دۊڵەتە ھەژموون وازەکانە ھجوم کرېا سەرو کۊمارو " مەھاباد "ی پا مەڵامەتۊ کۊمار وڕا . جە پەېامەکەنە ئامان "
دۊڵەتە ھەژموون وازەکۍ ئا ضروف و سەردەمېە چنی ڕژێم و دما کۊتەو کۊلۊنېالېستی شاې ڕێککۊتێ وپەشتېوانېشا جە وڕاو کۊمارېەنە کەرڎ . ئارۊ فرەو ھێزا ھەنۍ کە جە ڕاو سەوداو بازرگانی کەرڎەی سەرو کورڎاۋە ھۊڵ مرڎا پەېۋەنڎی چنی دۊڵەت و ترکی کۊلۊنېالېست و قڕکەری و  دژ بە کوردا درێژە پنە بڎا . ئێمە داوا جە گرڎو ھێزەکا کەرمۍ
کە پی نۊعە چنی ئی پەرسەېە مامەڵە نەکەراو ھام ۋەخت نەبا ھامبەش و ئا سېاسەتە پاکتاوکارېەو دەسەڵاتداری فاشېست و ئاکەپە – مەھەپەی گێرتەنشانە ۋەر .
ھ.ئ
